Geldwa in Rosebank beroofArgieffoto. Drie gewapende rowers het Woensdagoggend op ŉ geldwa in Rosebank losgebrand en die wagte van ŉ aansienlike bedrag geld beroof. “Drie verdagtes in ŉ BMW het omstreeks 09:00 die geldwa op die hoek van Oxford- en Bakerweg genader en begin skiet,” het lt.kol. Lungelo Dlamini, woordvoerder van die polisie, gesê. “Hulle het die geldwa se agterkant oopgemaak en ŉ aansienlike bedrag kontant gebuit voor hulle gevlug het.” Die polisie is steeds op soek na die rowers. Niemand is tydens die aanval beseer nie.